kalixlouiis/myanmar-wikipedia-corpus huggingface dataset:
ပုဂ္ဂလဝဂ် ၄။
ဒေဝဒူတဝဂ် ၅။
စူဠဝဂ် ၂။
ဒုတိယပဏ္ဏာသကံ (၆) ၁။
ဗြာဟ္မဏဝဂ် (၇) ၂။
မဟာဝဂ် (၈) ၃။
အာနန္ဒဝဂ် (၉) ၄။
သမဏဝဂ် (၁၀) ၅။
လောဏကပလ္လဝဂ် ၃။
တတိယပဏ္ဏာသကံ (၁၁) ၁။
သမ္ဗောဓဝဂ် (၁၂) ၂။
အာပါယိကဝဂ် (၁၃) ၃။
ကုသိနာရဝဂ် (၁၄) ၄။
ယောဓာဇီဝဝဂ် (၁၅) ၅။
မင်္ဂလဝဂ် (၁၆) ၆။
အစေလကဝဂ် (၁၇) ၇။
ကမ္မပထပေယျာလံ (၁၈) ၈။
ရာဂပေယျာလံ စတုက္ကနိပါတပါဠိ ၁။
ဘဏ္ဍဂါမဝဂ် ၂။
စရဝဂ် ၃။
ဥရုဝေလဝဂ် ၄။
စက္ကဝဂ် ၅။
ရောဟိတဿဝဂ် ၂။
ပုညာဘိသန္ဒဝဂ် (၇) ၂။
ပတ္တကမ္မဝဂ် (၈) ၃။
အပဏ္ဏကဝဂ် (၉) ၄။
မစလဝဂ် (၁၀) ၅။
အသုရဝဂ် ၃။
ဝလာဟကဝဂ် (၁၂) ၂။
ကေသိဝဂ် (၁၃) ၃။
ဘယဝဂ် (၁၄) ၄။
ပုဂ္ဂလဝဂ် (၁၅) ၅။
အာဘာဝဂ် ၄။
စတုတ္ထပဏ္ဏာသကံ (၁၆) ၁။
ဣန္ဒြိယဝဂ် (၁၇) ၂။
ပဋိပဒါဝဂ် (၁၈) ၃။
သဉ္စေတနိယဝဂ် (၁၉) ၄။
ဗြာဟ္မဏဝဂ် (၂၀) ၅။
မဟာဝဂ် ၅။
ပဉ္စမပဏ္ဏာသကံ (၂၁) ၁။
သပ္ပုရိသဝဂ် (၂၂) ၂။
ပရိသာဝဂ် (၂၃) ၃။
ဒုစ္စရိတဝဂ် (၂၄) ၄။
ကမ္မဝဂ် (၂၅) ၅။
အာပတ္တိဘယဝဂ် (၂၆) ၆။
အဘိညာဝဂ် (၂၇) ၇။
ကမ္မပထဝဂ် (၂၈) ၈။
ရာဂပေယျာလံ ပဉ္စကနိပါတပါဠိ ၁။
သေခဗလဝဂ် ၂။
ဗလဝဂ် ၃။
ပဉ္စင်္ဂိကဝဂ် ၄။
သုမနဝဂ် ၅။
မုဏ္ဍရာဇဝဂ် ၂။
နီဝရဏဝဂ် (၇) ၂။
သညာဝဂ် (၈) ၃။
ယောဓာဇီဝဝဂ် (၉) ၄။
ထေရဝဂ် (၁၀) ၅။
ကကုဓဝဂ် ၃။
ဖာသုဝိဟာရဝဂ် (၁၂) ၂။
အန္ဓကဝိန္ဒဝဂ် (၁၃) ၃။
ဂိလာနဝဂ် (၁၄) ၄။
ရာဇဝဂ် (၁၅) ၅။
တိကဏ္ဍကီဝဂ် ၄။
သဒ္ဓမ္မဝဂ် (၁၇) ၂။
အာဃာတဝဂ် (၁၈) ၃။
ဥပါသကဝဂ် (၁၉) ၄။
အရညဝဂ် (၂၀) ၅။
ဗြာဟ္မဏဝဂ် ၅။
ကိမိလဝဂ် (၂၂) ၂။
အက္ကောသကဝဂ် (၂၃) ၃။
ဒီဃစာရိကဝဂ် (၂၄) ၄။
အာဝါသိကဝဂ် (၂၅) ၅။
ဒုစ္စရိတဝဂ် (၂၆) ၆။
ဥပသမ္ပဒါဝဂ် ၁။
သမ္မုတိပေယျာလံ ၂။
သိက္ခာပဒပေယျာလံ ၃။
ရာဂပေယျာလံ ဆက္ကနိပါတပါဠိ ၁။
အာဟုနေယျဝဂ် ၂။
သာရဏီယဝဂ် ၃။
အနုတ္တရိယဝဂ် ၄။
ဒေဝတာဝဂ် ၅။
ဓမ္မိကဝဂ် ၂။
ဒုတိယပဏ္ဏာသကံ ၆။
မဟာဝဂ် ၇။
ဒေဝတာဝဂ် ၈။
အရဟတ္တဝဂ် ၉။
သီတိဝဂ် ၁၀။
အာနိသံသဝဂ် ၁၁။
တိကဝဂ် ၁၂။
သာမညဝဂ် ၂၄။
ရာဂပေယျာလံ သတ္တကနိပါတပါဠိ ပဌမပဏ္ဏာသကံ ၁။
ဓနဝဂ် ၂။
အနုသယဝဂ် ၃။
ဝဇ္ဇိသတ္တကဝဂ် ၄။
မဟာယညဝဂ် ၆။
အဗျာကတဝဂ် ၇။
မဟာဝဂ် ၈။
ဝိနယဝဂ် ၉။
သမဏဝဂ် ၁၀။
အာဟုနေယျဝဂ် ၁၁။
ရာဂပေယျာလံ အဋ္ဌကနိပါတပါဠိ ၁။
မေတ္တာဝဂ် ၂။
မဟာဝဂ် ၃။
ဂဟပတိဝဂ် ၄။
ဒါနဝဂ် ၅။
ဥပေါသထဝဂ် ၂။
ဂေါတမီဝဂ် (၇) ၂။
ဘူမိစာလဝဂ် (၈) ၃။
ယမကဝဂ် (၉) ၄။
သတိဝဂ် (၁၀) ၅။
သာမညဝဂ် (၁၁)။
ရာဂပေယျာလံ နဝကနိပါတပါဠိ ၁။
သမ္ဗောဓိဝဂ် ၂။
သီဟနာဒဝဂ် ၃။
သတ္တာဝါသဝဂ် ၄။
သာမညဝဂ် ၂။
ခေမဝဂ် (၇) ၂။
သတိပဋ္ဌာနဝဂ် (၈) ၃။
သမ္မပ္ပဓာနဝဂ် (၉) ၄။
ဣဒ္ဓိပါဒဝဂ် (၁၀) ၅။
ရာဂပေယျာလံ ဒသကနိပါတပါဠိ ၁။
အာနိသံသဝဂ် ၂။
နာထဝဂ် ၃။
မဟာဝဂ် ၄။
ဥပါလိဝဂ် ၅။
အက္ကောသဝဂ် ၂။
သစိတ္တဝဂ် (၇) ၂။
ယမကဝဂ် (၈) ၃။
အာကင်္ခဝဂ် (၉) ၄။
ဥပါလိဝဂ် ၃။
သမဏသညာဝဂ် (၁၂) ၂။
ပစ္စောရောဟဏိဝဂ် (၁၃) ၃။
ပရိသုဒ္ဓဝဂ် (၁၄) ၄။
သာဓုဝဂ် (၁၅) ၅။
အရိယဝဂ် ၄။
ပုဂ္ဂလဝဂ် (၁၇) ၂။
ဇာဏုဿောဏိဝဂ် (၁၈) ၃။
သာဓုဝဂ် (၁၉) ၄။
အရိယမဂ္ဂဝဂ် (၂၀) ၅။
အပရပုဂ္ဂလဝဂ် (၂၁) ၁။
ကရဇကာယဝဂ် (၂၂) ၂။
သာမညဝဂ် ၂၃။
ရာဂပေယျာလံ ဧကာဒသကနိပါတပါဠိ ၁။
နိဿယဝဂ် ၂။
အနုဿတိဝဂ် ၃။
သာမညဝဂ် ၄။
ရာဂပေယျာလံ ကိုးကား ကဏ္ဍ:ပိဋကတ် သုံးပုံ *။
ဝီလ်ဟမ် ဟီရွန်နမုစ် ပက်ချယ်ဘဲလ် () သည် ဂျာမန်လူမျိုး တေးရေးဆရာနှင့် အော်ဂန်တီးခတ်သူတစ်ဦးဖြစ်သည်။
နာမည်ကြီး တေးရေးဆရာ ယိုဟန် ပက်ချယ်ဘဲလ်၏ သားလည်းဖြစ်သည်။
ကိုယ်ရေးအကျဉ်း ဝီလ်ဟမ် ဟီရွန်နမုစ် ပက်ချယ်ဘဲလ်သည် အာရ်ဖတ်ထ်မြို့၌ ဖွားမြင်ခဲ့သည်။
၁၆၉၀ ခုနှစ်တွင် စတုဂတ်မြို့သို့ လည်းကောင်း၊ ၁၆၉၂ တွင် ဂိုသာမြို့ (Gotha) သို့လည်းကောင်း၊ ၁၆၉၅ တွင် နုရင်ဘတ်ဂ် မြို့သို့လည်းကောင်း ပြောင်းရွှေ့နေထိုင်ခဲ့သည်။
ငယ်စဉ်ကပင် ဂီတပညာကို သူ၏ဖခင်ထံမှ သင်ယူခဲ့သည်။
အသက် ၁၄ နှစ် အရွယ်လောက်ကပင် ဖျော်ဖြေနိုင်သည့်အဆင့်သို့ ရောက်ရှိခဲ့ပေသည်။
၁၇၀၆ မတိုင်ခင်တွင် သူသည် အာရ်ဖတ်ထ်မြို့၌ ဘုရားကျောင်းအော်ဂန်ဆရာအဖြစ် လုပ်ကိုင်ခဲ့သည်။
ဖခင်ကွယ်လွန်ပြီးသောအခါတွင် နုရင်ဘတ်ဂ်သို့ ပြန်လာ၍ စိန့် အယ်ဂျီဒီယန်း (St. Egidien) ဘုရားကျောင်း၌ လုပ်ကိုင်ခဲ့သည်။
၁၇၁၉ ခုနှစ် တွင် စိန့် ဆီဘဲလ်ဒပ်စ် (St. Sebaldus) ဘုရားကျောင်းတွင် အော်ဂန်ဆရာအဖြစ် ခန့်အပ်ခြင်းခံခဲ့ရသည်။
သူသည် ဘဝတစ်လျှောက်လုံး နုရင်ဘတ်ဂ်မြို့၌သာ နေထိုင်ခဲ့ပြီး ၁၇၆၄ ခုနှစ်၌ ကွယ်လွန်ခဲ့လေသည်။
သီချင်းများ ဝီလ်ဟမ် ဟီရွန်နမုစ် ပက်ချယ်ဘဲလ်တွင် သီချင်းများစွာ ရှိခဲ့သော်လည်း ပျောက်ဆုံးသွားမှုကြောင့် ၇ ပုဒ်သာကျန်ရှိတော့သည်။
သူ၏ရေးဟန်သည် သူ၏ဖခင်ရေးဟန်နှင့်လည်း ဆင်တူရုံသာမက ကလက်ဆစ်ကယ်ဂီတ၏ လက္ခဏာရပ်များကိုလည်းတွေ့ရသည်။
Prelude and Fugue in C major (၁၇၂၅ ခုနှစ်တွင် ထုတ်ဝေခဲ့သည်။
) Prelude, Fugue, and Fantasia in D major (၁၇၂၅ ခန့်၊ Musicalisches Vergnügen အမည်ဖြင့် ထုတ်ဝေခဲ့သည်။
) Toccata in G major Fantasia in B-flat major Fantasia super Meine Seele, lass es gehen Chorale partita O Lamm Gottes unschuldig Fugue in F major ဆက်လက်ဖတ်ရှုရန် ယိုဟန် ပက်ချယ်ဘဲလ် ချားလ်စ် သီအိုဒို ပက်ချယ်ဘဲလ် ကိုးကားချက်များ Nolte, Ewald V. & Butt, John (2001). "Pachelbel. 2. Wilhelm Hieronymus Pachelbel". In Root, Deane L. (ed.). The New Grove Dictionary of Music and Musicians. Oxford University Press. ‎ ကဏ္ဍ: ၁၇၆၄ ကွယ်လွန်သူများ ကဏ္ဍ:၁၆၈၆ မွေးဖွားသူများ ကဏ္ဍ:အော်ဂန်တေး‌ရေးဆရာများ ကဏ္ဍ:၁၈ ရာစု ဂျာမန်တေးရေးဆရာများ ကဏ္ဍ:ဂျာမန် တေးရေးဆရာများ ကဏ္ဍ:ဂျာမန် အမျိုးသား ဂီတပညာရှင်များ ကဏ္ဍ:ဂျာမန် ဂီတစာဆိုများ။
thumb|A Hakka Chinese speaker, recorded in Taiwan. ဟတ်ကာစကား () သည် တရုတ်ဘာသာစကား မျိုးကွဲများထဲမှ တစ်ခုဖြစ်သည်။
ဟတ်ကာ ၏ အဓိပ္ပာယ် သည် ဧည့်သည် ဖြစ်သည်။
ထိုဧည့်သည်သည်မြောက်ပိုင်းကနေ တောင်ပိုင်းသို့ စစ်ပြေးလာကြရာ ကွမ်တုံပြည်နယ်နှင့်ဖူကျန်ပြည်နယ် ကြားတွင် မြေဝိုင်းအိမ်ရာများဖြင့်ဆောက် လုပ်နေထိုင်ကြသည်။
ဧည့်သည် လူထုဖြစ်လာကြရာမှ ဧည့်သည်စကား ဟတ်ကာစကားဖြစ်လာသည်။
ဖူကျန့်ပြည်နယ် ကွမ်တုံပြည်နယ် ပြည်မ Chinaနှင့် Taiwan, ဟောင်ကောင်, မကာအို စသည် တောင်ပိုင်းတရုတ်ဒေသ အပြင် အရှေ့အာရှ, ၊အရှေ့တောင်အာရှတို့နှင့်အတူ overseas Chinese ကမ္ဘာ့အနှံအပြားတွင် ဟတ်ကာလူမျိုး နှင့် ဟတ်ကာစကားပြော အသိုက်အဝန်းဖြင့် နေထိုင်ကြသည်။
ဒါနီဇာကီ့ စ့ရာ့(), ()သည် ဂျပန်နိုင်ငံသူ ဂျပန်လူမျိုး ≠MEအဖွဲ့ဝင် ဂျပန်အိုင်​ဒေါအဆိုတော်တစ်ဦး ဖြစ်သည်။
ဒါနီဇာကီ့ စ့ရာ့ကို အောက်တိုဘာလ ၇ရက်နေ့ ၁၉၉၉ ခုနှစ်တွင် 熊本県ဂူးမားမိုးတို့စီရင်စု၌ မွေးဖွားခဲ့သည်။
≠MEအဖွဲ့သို့ 西野 早耶နီ့ရှီးနို့ စ့ရာ့ အမည်ဖြင့် ≠MEအဖွဲ့ဝင် ဒုတိယမျိုးဆက်သစ် အမျိုးသမီး ကော်ပိုရေးရှင်းတွင် တက်ရောက် ယှဉ်ပြိုင်ခဲ့သည်။
イコラブ＠プレス（イコラブまとめ） အတ္ထုပ္ပတ္တိ ၂၀၁၅ ခုနှစ် ဧပြီလ ၂၃ ရက်နေ့တွင် ≠MEအဖွဲ့ဝင် ဒုတိယမျိုးဆက် အမျိုးသမီး ကော်ပိုရေးရှင်း အဖြစ် လက်ခံ ဖော်ပြမှုကို ရရှိခဲ့ပြီး ၂၀၁၈ ခုနှစ် ဇန်နဝါရီလတွင် ≠MEအဖွဲ့ဝင် ဒုတိယမျိုးဆက် အမျိုးသမီး ကော်ပိုရေးရှင်း Corpsဆုကို ရရှိခဲ့သည်။
၂၀၁၈ ခုနှစ် နိုဝင်ဘာလ ၁၂ ရက်တွင် ထုတ်လုပ်သူ (指原 莉乃သျှားရှီ့ ဟာဒါနီနော့)မှ LOVE DVDသီချင်းအခွေး အတွက် Twitterတွင် ညီအစ်မအုပ်စု စစ်ဆေးခြင်းကို ပြုလုပ်မည်ဟု ကြေညာခဲ့သည်။
၂၀၁၉ ခုနှစ် ဖေဖော်ဝါရီ ၂၄ ရက်တွင် ≠MEအဖွဲ့၏ မိတ်ဆက် အစည်းအဝေးပွဲကို ကျင်းပခဲ့ပြီး တစ်ချိန်တည်းမှာပင် ≠MEအဖွဲ့၏ အမည်မှာ ≠ME ဖြစ်ကြောင်း တရားဝင် ကြေညာခဲ့သည်။
အဖွဲ့ဝင် ၁၂ ဦး အနက်မှ တစ်ဦးမှာ ပညာရေး ဆိုင်ရာ အကြောင်းပြချက်များကြောင့် မိတ်ဆက်ပွဲ အစည်းအဝေးပွဲ တတ်ရောက်မှု ပျက်ကွက်ခဲ့ပြီး နောက်ပိုင်းတွင် ယခုလို ကြေညာ ထုတ်ပြန်ခဲ့သည်။
၂၀၁၉ ခုနှစ် ဩဂုတ်လ ၃ ရက် နေ့တွင် ≠MEအဖွဲ့မှ ပထမဦးဆုံး မူပိုင်သီချင်း MV ဖိုင်ကိုစတင် ထုတ်ဝေ ဖြန့်ချိခဲ့သည်။
生誕祭 イコラブ・ノイミーの水曜日・谷崎早耶生誕祭 ၂၀၁၉ ခုနှစ် ဩဂုတ်လ ၄ ရက်နေ့တွင် ဒါနီဇာကီ့ စ့ရာ့သည် ≠MEအဖွဲ့မှ (TOKYO IDOL FESTIVAL2019)တွင် ပထမဦးဆုံး ဖျော်ဖြေခဲ့သည်။
၂၀၁၉ ခုနှစ် ဩဂုတ်လ ၁၇ ရက်နေ့ ≠MEအဖွဲ့မှ LOVE အထူးဖျော်ဖြေပွဲတွင် 24 girls နှင့်အတူ ပူးတွဲဖျော်ဖြေပွဲကို (日比谷ကီ့ဘီးယာ့)ပွဲ ကြည့်စင်၌ ကျင်းပခဲ့သည်။
၂၀၁၉ ခုနှစ် ဩဂုတ်လ ၂၅ ရက်နေ့ JAM EXPO 2019ပွဲမှ (横浜アリーナယိုးဂို့ဟာမာနီနာ့)တွင် ကျော်ကြားမှု ဖြစ်စေခဲ့သည်။
Trend Go! 2019-02-26 ၂၀၁၉ ခုနှစ် စက်တင်ဘာ ၁၂ ရက်နေ့တွင် ဒါနီဇာကီ့ စ့ရာ့သည် LOVE ဖျော်ဖြေပွဲမှ (中野サンプラザနာကန်းနော့စန်းပရာစ့) ဖွင့်လှစ်ပွဲတွင် တက်ရောက် ဖျော်ဖြေခဲ့သည်။
၂၀၂၀ခုနှစ် ဇူလိုင် ၂၅ ရက်တွင် (天王銀河ကဲနော့ဂင်းကာ့) ပြဇာတ်ရုံ၌ နောက်တစ်ကြိမ် တွေ့ဆုံရန် ပြောကြားခဲ့သည်။
၂၀၂၀ခုနှစ် အောက်တိုဘာ ၂၄ ရက်နေ့ ≠MEအဖွဲ့မှ LOVE အထူးဖျော်ဖြေပွဲ 24girls 2020တွင် ပူးတွဲ ဖျော်ဖြေမှု ပြုလုပ်ခဲ့သည်။
ဒါနီဇာကီ့ စ့ရာ့သည် ၂၀၂၁အတွက် ဘုရင်မစံချိန် အဓိက ပွဲဦးထွက် ရှိဦးမည်ဟု ကြေညာခဲ့သည်။
ပြင်ပလင့်ခ် ဂဒါနီဇာကီ့ စ့ရာ့၏ကိုယ်ရေးဖိုင်≠MEအဖွဲ့ဝက်ဘ်ဆိုက် ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၉၉ မွေးဖွားသူများ။
ဂျူဆပ်ပဲ ဒိုမေနီကို စကာလာ့တီ (၊ Doménico သို့မဟုတ် Domingo Scarlatti) သည် အီတလီလူမျိုး တေးရေးဆရာနှင့် ဟာ့ပ်ဆီကော့ဒ်တီးခတ်သူဖြစ်သည်။
သူ့အား ဘားရော့ခေတ် ဂီတပညာရှင်ဟု သတ်မှတ်ကြသော်လည်း သူ၏သီချင်းများတွင် ကလက်ဆီကယ်‌ခေတ်ဂီတ၏ အသွင်အပြင်များကိုတွေ့မြင်ရသည်။
သူ၏သီချင်းများအနက် ဆိုနာတာ ၅၅၅ ပုဒ်မှာ ထင်ရှားသည်။
Ralph Kirkpatrick, Domenico Scarlatti, Encyclopedia Britannica Online. သူသည် ဘဝတစ်လျှောက်လုံး ပေါ်တူဂီနှင့် စပိန်နိုင်ငံတို့၏ ဘုရင်မိသားစုများအထံ၌ ခစားလုပ်ကိုင်ခဲ့သည်။
ကိုယ်ရေးအကျဉ်း ဒိုမေနီကို စကာလာ့တီသည် ၁၆၈၅ ခုနှစ်တွင် စပိန်လက်အောက်ခံဖြစ်သော နေပယ်မြို့တွင် ဖွားမြင်ခဲ့သည်။
မွေးချင်း ၁၀ ယောက်အနက် ခြောက်ယောက်မြောက်သားဖြစ်သည်။
သူ၏ဖခင်ဖြစ်သူ အလက်ဆန်းဒရိုး စကာလာ့တီ (Alessandro Scarlatti) သည်လည်း တေးရေးဆရာတစ်ဦးပင် ဖြစ်သည်။
သူသည် ငယ်စဉ်ကပင် သူ၏ဖခင်ထံ၌ ဂီတပညာကို သင်ယူခဲ့သည်။
Domenico Scarlatti , ArkivMusic: the source for classical music ထို့အပြင် အခြားသော တေးရေးဆရာများထံမှလည်း သင်ယူခဲ့သည်။
၁၇၀၁ ခုနှစ်တွင် သူအား နေပယ်မြို့ဘုရားကျောင်းငယ်၌ အော်ဂန်ဆရာနှင့် တေးရေးဆရာအဖြစ် ခန့်အပ်ခဲ့သည်။
၁၇၀၃ ခုနှစ်တွင် သူ၏ဖခင်သည် သူအားဗင်းနစ်မြို့သို့ သွားစေခဲ့သည်။
၁၇၀၉ ခုနှစ်တွင် ရောမမြို့သို့ သွားရောက်ခဲ့ရာ နယ်နှင်ဒဏ်ခံခဲ့ရသည့် ပိုလန်ဘုရင်မ မာရီးအဲ ကက်စီမီရဲ (Marie Casimire) အားဖျော်ဖြေခဲ့သည်။
ထိုရောမမြို့၌ပင် ဘုရားကျောင်းဆရာတော် ပီအဲတရို အိုတိုဘိုနီ (Pietro Ottoboni) ၏ နန်းတော်၌ တေးရေးဆရာဖြစ်သူ ဂျော့ ဖရီးဒရစ် ဟန်းဒယ်နှင့် အပြိုင်အဆိုင် တီး‌ခတ်ယှဉ်ပြိုင်ခဲ့ကြသည် ဟုလည်းဆိုကြသည်။
ထိုသို့ယှဉ်ပြိုင်တီးခတ်ကြပြီးနောက် စကာလာ့တီသည် ဟာ့ပ်ဆီကော့ဒ်တီးခတ်ရာ၌ အသာလွန်ဆုံးဖြစ်သည်ဟု ကောက်ချက်ချခြင်း ခံခဲ့ရသည်။
Barkley, Lisa; Bryan, Clark, eds. (1999). Conservatory Canada New Millennium Piano Series. thumb|စကာလာ့တီသည် စပိန်ဘုရင်မ ဘာဘရာအား သင်ကြားပေးနေစဉ် ၁၇၁၉ ခုနှစ်တွင် လစ်စဘွန်းမြို့သို့ ရောက်ရှိခဲ့၍ ပေါ်တူဂီ မင်းသမီးဖြစ်သူ မာရီယာ မဂ်ဒယ်လီနာ ဘာဘရာ (Maria Magdalena Babara) အား ဂီတပညာကိုသင်ကြားပေးခဲ့သည်။
၁၇၂၇ တွင် ရောမမြို့သို့ သွားရောက်ခဲ့ရာ ၁၇၂၈ ခုနှစ်တွင် မာရီယာ ကတာရီနာ ဂန်တီလီ (Maria Caterina Gentili)နှင့် လက်ထပ်ခဲ့သည်။
၁၇၃၃ တွင် မဒရစ် မြို့သို့ မင်းသမီး ဘာဘရာ အားဆက်လက်သင်ကြားရန် သွားရောက်ခဲ့သည်။
ထိုအချိန်တွင် မင်းသမီးဘာဘရာသည် စပိန်ဘုရင်နှင့်လက်ထပ်ခဲ့ရာ စပိန်မိဖုရားဖြစ်ခဲ့လေသည်။
သူသည် ဘဝနှောင်းပိုင်းတွင် မဒရစ်မြို့၌သာနေထိုင်ခဲ့သည်။
သူ၏ ပထမမယားသည် ၁၇၃၉ ခုနှစ်၌ ကွယ်လွန်ခဲ့ရာ ၁၇၄၂ တွင် စပိန်အမျိုးသမီးဖြစ်သူ အနာစတာစီယာ မဇာတီ ဇီမဲနဲ(စ်) (Anastasia Maxarti Ximenes) နှင့် လက်ထပ်ခဲ့ပြန်သည်။
https://www.abt.org/people/domenico-scarlatti, Domenico Scarlatti at American Ballet Theatre သူ၏ဆိုနာတာ အများစုသည် မဒရစ်မြို့မှာပင် ရေးသားခဲ့သည်။
ဒိုမေနီကို စကာလာ့တီသည် ၁၇၅၇ ခုနှစ်၊ အသက် ၇၁ နှစ်တွင် ကွယ်လွန်ခဲ့ရာ မဒရစ်မြို့၌ပင် မြှုပ်နှံထားသော်လည်း သူ၏အုတ်ဂူမှာ ယခုအခါတွင်မရှိတော့ပေ။
သူ၏မျိုးဆက်များသည် ယခုတိုင် မဒရစ်မြို့၌နေထိုင်လျက်ရှိသည်ဟု ဆိုကြသည်။
Ralph Kirkpatrick, "Domenico Scarlatti": Revised edition (1953), pp. 101 သီချင်းများ ဒိုမေနီကို စကာလာ့တီသည် သီချင်းများစွာရေးသားခဲ့သော်လည်း ထုတ်ဝေခဲ့မှုမှာနည်းပါးသည်။
၁၇၃၈ ခုနှစ်တွင် ထုတ်ဝေခဲ့သော "လေ့ကျင်ခန်း အပုဒ် ၃၀" (30 Essercizi) မှာ ဥရောပတစ်ခွင်ထင်ရှားသည်။
သူ၏ဆိုနာတာအများစုကို ကိုယ်တိုင်ထုတ်ဝေထားမှုမရှိပေ။
သူ၏ဆိုနာတာများသည် မုဗ်မန့်တစ်ခုသာပါဝင်ပြီး ကလက်ဆီကယ်ဂီတ၏ လက္ခဏာရပ်များသာမက စပိန်ဂစ်တာတီးဟန်၏ လွှမ်မိုးမှုများလည်း တွေ့ရှိရသည်။
ဟာ့ပ်ဆီကော့ဒ်တီးခတ်သူ စကော့ ရော့စ် (Scott Ross) သည် သူ၏ဆိုနာတာ ၅၅၅ ပုဒ်လုံးကို ပထမဆုံးဖျော်ဖြေတီးခတ်နိုင်ခဲ့သူ ဖြစ်ခဲ့သည်။
50px|link=|alt=Sonata in D minor K. 9, Allegretto 180px|noicon performed on a harpsichord by Martha GoldsteinSonata in E major K. 20, Presto 180px|noicon performed on a harpsichord by Martha GoldsteinSonata in B minor K. 27, Allegro 180px|noicon performed on a piano by Raymond SmullyanSonata in F Minor K. 69 180px|noicon performed on a spinet by Ulrich MetznerSonata in B Minor K. 87 180px|noicon performed on a digital harpsichord by MembethSonata in C major K. 159, Allegro 180px|noicon performed on a piano by Veronica van der KnaapMIDI renditionSonata in E major K. 380, Andante comodo 180px|noicon performed on a piano by Raymond SmullyanSonata in F Minor K. 466 180px|noicon performed on a digital harpsichord by MembethSonata in E major K. 531, Allegro 180px|noicon performed on a piano by Raymond Smullyan ကျမ်းကိုး ပြင်ပလင့်ခ်များ Free scores by Domenico Scarlatti at International Music Score Library Project Associazione Domenico Scarlatti John Sankey: Keyboard Tuning of Domenico Scarlatti Scarlatti Domenico – complete catalogue of 600 keyboard sonatas including newly discovered works and the latest biographical discoveries "The mercurial maestro of Madrid" by Robert White, 20 July 2007, The Guardian La guitarra y Domenico Scarlatti 538 Piano Sonatas (mp3 files) Piano Society – A short biography and some free recordings in MP3 format, performed by Roberto Carnevale, Chase Coleman, Graziella Concas, and Knut Erik Jensen Piano sonatas of Domenico Scarlatti for listening and downloading (Czech Radio Project) ကဏ္ဍ: ၁၆၈၅ မွေးဖွားသူများ ကဏ္ဍ: ၁၇၅၇ ကွယ်လွန်သူများ ကဏ္ဍ:အီတလီ ဂီတပညာရှင်များ ကဏ္ဍ:၁၈ ရာစု အီတလီ တေးရေးဆရာများ။
ကျွေးဥ (Strangle Cake) ၏ မျိုးရင်း ရုက္ခဗေဒအမည်မှာ Dioscoreaceae ဖြစ်သည်။
၎င်း၏အရွက်သည် ကွမ်းရွက်ခန့်ရှိသည်။
အရွက်ဝိုင်း၏။
ဆူးသေးများ ရှိသည်။
နှစ်ရှည်ခံနွယ်မျိုးဖြစ်သည်။
ဥတွင် အမွေးရှိသည်။
တပိဿာခန့် အလေးချိန်ရှိသည်။
၎င်းသည် မူးအန်စေတတ်သည်။
အရေကျို၍ မြှားဆိပ်သင့်သော အခါ၌ အသုံးပြုရသည်။
အားကို လွန်စွာဖြစ်စေတတ်သည်။
မူးရစ်စေတတ်သော အဆိပ်တမျိုးရှိ၍ ၎င်းကို ချက်ပေါင်းစားသောအခါ၌ ရက်ပေါင်းများစွာ ‌ရေ၌ စိမ်ထားပြီးမှ ဆေးကြောပြီးလျှင် ချက် ပေါင်း စားကြသည်။
အရှင်နာဂသိန် ပုံပြဆေးအဘိဓာန် (ပတွဲ-စာ၁၃၀) thumb|ကျွေးဥပင် ကိုးကား ကဏ္ဍ:ဆေးဖက်ဝင် အပင်များ။
ဂျောင်ဖြူပင်သည် အပင်နုမျိုးဖြစ်သည်။
ရုက္ခဗေဒ အမည်မှာ Ehretia laevis ဟူ၏။
အကိုင်းအခက်များလည်း နုနယ်၏။
အပင်နိမ့်သည်။
အရွက်သည် ၁လက်မ မှ ၂လက်မခွဲ အထိ ရှည်၍ လက်မဝက်မှ တလက်မခွဲအထိရှိ၏။
ပတ်လည်တွင် ခွေးသွားစိတ်ကလေးများရှိသည်။
ပွင့်ဖတ်အုံသည် တလက်မ၏ ၁၀ပုံ ၁ပုံရှိ၍ အပြင်တွင် အမွေးကလေးများ ရှိသည်။
အမြစ်ပြုတ်ရည်ကို ရောဂါအမျိုးအမျိုးတို့၌ အသုံးပြုရသည် ဆို၏။
အရှင်နာဂသိန် ပုံပြဆေး အဘိဓာန် (ပတွဲ-စာ၂၀၃) ကိုးကား Category:ဆေးဖက်ဝင် အပင်များ။
ဂုံခါး ၏ ရုက္ခဗေဒအမည်မှာ Leptadenia reticulata ဖြစ်သည်။
၎င်းသည် အခြားသော အပင်တို့ကို မှီ၍ တက်သော နွယ်မျိုးဖြစ်၏။
အပွင့်ငယ်၏။
ဖြူ၏။
၎င်းဂုံသည် ဂုံချို၊ ဂုံခါး၊ ဂုံသမြား၊ ဂုံလက်တို၊ ဂုံဗောဓိ ဟူ၍ ၅ မျိုးရှိကြောင်းသိရသည်။
ဆေးတွင်မူ ဂုံခါးသာလျှင် အသုံးများကြသည်။
သုံးသောအခါ အမြစ်ကိုများသောအားဖြင့် သုံးကြ၏။
အရသာမှာ ချို၏၊ ဖန်၏၊ ခါးသက်သက်စပ်ရှားရှား ရှိ၏။
ဝိပါက၌ စပ်၏။
အစွမ်းသတ္တိအနေဖြင့် ကြေကျက်လွယ်၏။
အသံကို စင်ကြယ်စေ၏။
ပညာကို ပွားစေ၏။
အသက်ရှည်‌စေ၏။
လေ၊ သလိပ်ကို နိုင်၏။
၎င်းအပြင် ကာလသား၊ ဝါသင့်၊ ခယရုဂ်၊ ချောင်းဆိုး၊ တုလာသရော၊ ပါဒရက်၊ အစာမကြေ၊ လေပြည့်၊ ဂူလုံး၊ အဆိပ်နှင့် အဖျားရောဂါတို့ကို ပျောက်ကင်းစေ၏ ဟု ဆိုသည်။
အရှင်နာဂသိန် ပုံပြဆေးအဘိဓာန်(ပတွဲ-စာ၂၀၄) ကိုးကား Category:အပင်များ။
ဂုံချိုသည် မိုးအခါတွင် အသက်ရှည်တတ်သော နွယ်ပင်မျိုးဖြစ်၏။
အနွယ်တွင် ဖြူ၍ ပြာသော အခေါက်ရှိသည်။
အရွက် ကျယ်၍ အနားတွင် ခွေးသွားစိတ်ရာရှိသည်။
ထူ၍ တောက်ပ၏။
အပွင့်သည် ပြာရောင်သန်း၍ စိမ်းပြီး ငယ်၏။
အဆုပ်လိုက် ပွင့်၏။
အသီးအပေါ်ဘက်မှာ ချော၍ အစေ့ရှိ၏။
အစွမ်းသတ္တိအနေဖြင့် ချုပ်၏။
သလိပ်ကိုပယ်တတ်၏။
ဖောရောင်ခြင်း၊ ဝမ်းအောင့်‌ရောဂါ၊ ပန်းနာတို့၌ ကောင်း၏။
အရွက်ကို ဟင်းချက် စားကြ၏။
နွဘ်၏ အခေါက်ကို ခွာယူ၍ ငါးပိနှင့် တို့မြှုပ်စားကြ၏။
အရှင်နာဂသိန် ပုံပြဆေးအဘိဓာန်(ပတွဲ-စာ၂၀၅) ကိုးကား Category:အပင်များ။
ဂျွတ်နွယ်၏ ရုက္ခဗေဒအမည်မှာ Calycopteris floribunda ဖြစ်သည်။
၎င်းသည် နွယ်ပင်တမျိုးဖြစ်၏။
မြန်မာပြည်နှင့်အခြားတိုင်းပြည်များတွင် ပေါက်ရောက်၏။
မြန်မာပြည်တွင်မူ အထက်ပိုင်းတွင် ပေါက်‌လေ့ရှိ၏။
စွမ်းရည်မှာ ၎င်း၏ အမြစ်နှင့် အကိုင်းအခက်များသည် အဖျားရောဂါကို ပျောက်ကင်းစေတတ်သည်။
ဝမ်းဗိုက်၌ တစုံတရာ အနာဖြစ်ပါက ဂျွတ်နွယ်၏ အရည်ကို တိုက်ရ၏။
အရှင်နာဂသိန် ပုံပြဆေးအဘိဓာန်(ပတွဲ-စာ၂၀၆) ကိုးကား Category:ဆေးဖက်ဝင် အပင်များ။
ငပြုတ်သခွား၏ ရုက္ခဗေဒအမည်မှာ Cucumis trigonus ဖြစ်သည်။
၎င်းကို ကဆစ်သခွားဟူ၍လည်း ခေါ်ဝေါ်ကြသေးသည်။
၎င်းသည် အလေ့ကျပေါက်သော အရိုင်းမျိုးနှင့် ယာခင်းတွင် စိုက်ပျိုးကြသော အယဉ်မျိုး ဟူ၍ ၂ မျိုးရှိသည်။
အရိုင်းမျိုး၏ အသီးသည် ချောမွတ်၍ ဖခဲခါးကဲ့သို့ အဝါစင်းကြောင်းများရှိ၏။
အယဉ်မျိုး၏ အသီးမှာ အမွေးနုကလေးများရှိ၍ ဟင်းလျာအဖြစ်အသုံးပြုကြ၏။
ယာခင်းတွင် စိုက်ပျိုးကြသည်။
အရသာအနေဖြင့် အရိုင်းမျိုး၏ အသီးသည် ခါး၏။
အခါးမျိုးသည် ကြေကျက်သွားသောအခါ (ဝိပါက)၌ ချဉ်၏။
ဝမ်းကို သက်စေသည်၊ လေ၊ သည်းခြေကို နိုင်၏။
အယဉ်မျိုး၏ အသီးသည် ချို၏။
အချိုမျိုးအမှည့်သည်ပူသော သတ္တိရှိ၏။
၎င်းအချိုမျိုးသည် ဝမ်းကို ချုပ်စေ၏။
သလိပ်၊ သည်းခြေကို နိုင်သည်။
အချိုမျိုးအမှည့်သည် သည်းခြေ ဒေါသကို ဖြစ်စေ၏။
၎င်းအသီးမှည့်အခြောက်သည် သလိပ်နှင့် လေဒေါသကို နိုင်၏။
အပွင့်သည် ဒေါသ ၃ ပါးကို နိုင်၏။
ဝမ်းမီးကို တောက်စေ၏ ဟု ဆိုသည်။
အချိမျိုး၏ အပွင့်သည် ထိပ်ခတ်နာကို ပျောက်ကင်းစေ၏။
၎င်းအစေ့သည် လေဖောက်ပြန်ခြင်းကြောင့်ဖြစ်သော ရောဂါများကို နိုင်၏။
ဆာလောင်မွတ်သိပ်ခြင်းကို ဖြစ်စေ၏။
နှလုံး၊ အသိပညာနှင့် အူများကို အားရှိစေ၏။
လိပ်ခေါင်းနှင့် လေငန်းရောဂါတို့ကို လည်း နိုင်၏။
လေကြောင့်ဗိုက်အောင်ရာ၌ ဤအစေ့အမှုန့်သည်ထူးခြားစွာပျောက်ကင်းစေတတ်သည်ဟု ဆိုသည်။
အရှင်နာဂသိန် ပုံပြဆေးအဘိဓာန်(ပတွဲ-စာ၂၀၇) ကိုးကား Category:အပင်များ။
ဌက်မနာခင်စာ၏ ရုက္ခဗေဒအမည်မှာ Anagallis arvensis ဖြစ်သည်။
၎င်းသည် အပင်ငယ်တစ်မျိုးဖြစ်၏။
တတောင်ခန့် မြင့်၏။
အရွက်သည် မန်ကျည်းရွက် သဏ္ဌာန်ရှိသည်။
အရွက်တွင် အကြောများရှိ၏။
အဝါစက်များရှိ၏။
ညှာတံကားမရှိချေ၊ တန်ဆောင်မုန်း နတ်တော်လများ၌ ရတတ်၏။
တောင်ကုန်းများ၌ ပေါက်တတ်သည်။
အမြစ်သည် တွန့်လိမ်တတ်သည်။
သတိပြု၍ ဝါးကြည့်က ချို၊ ချဉ်၊ စပ်၊ ခါး လေးပါးသော အရသာရှိ၏။
အရသာမှာ ခါး၏။
စွမ်းရည်မှာ ထက်၏။
အစဉ်ကြေကျက်စေ၏။
ကိုက်ခဲ နာကျင်ခြင်းကို ပျောက်စေ၏။
အနာအား အသားနုတတ်စေ၏။
ရောင်ရမ်းခြင်းနှင့် အဆိပ်ကို နိုင်၏။
သို့သော် အနည်းငယ်သာ စားနိုင်၏။
အလွန်စားပါက အဆိပ်ဖြစ်၏။
မီးယပ် သွေးပုပ်ကျန်ခြင်းတို့ကို ၎င်းလေပူလေပုပ်တို့ကို လည်းကောင်း ထုတ်ပစ်တတ်သည်။
ဝက်ရူးပြန်ခြင်း၊ စိတ်နောက်၍ ထိုင်းမှိုင်းတွေဝေခြင်းတို့ကို ၎င်း၏ ပဉ္စငါးပါးကို ဝမ်းနှုတ်ဆေးအဖြစ်ဖြင့် ပေးသော် ထိုရောဂါပျောက်ကင်း၏။
ခွေးရူးကိုက်နာ၊ မြွေကိုက်နာ၊ သွားနာ သွားကိုက်၊ အဆစ်ရောင်ရောဂါများအတွက် အသုံးပြုနိုင်သည်ဟူ၏။
အရှင်နာဂသိန် ပုံပြဆေးအဘိဓာန် (ပတွဲ-စာ၂၁၆) thumb|အပြာရောင် ငှက်မနာခင်စာပင် ကိုးကား Category:ဆေးဖက်ဝင် အပင်များ။
ဒေါက်တာယုဇနစောမြင့်သည် မြန်မာကလေးအထူးကုဆရာဝန်ကြီးတစ်ဦးဖြစ်သည်။
စာရေးဆရာ မှူးသမိန် ခေါ် ဗိုလ်မှူးကြီးစောမြင့် (ငြိမ်း) (တော်လှန်ရေးကောင်စီဝင်) နှင့် ဒေါ်တင်တင်မြင့် တို့၏ သမီးကြီးဖြစ်သည်။
ယုယ (ဆေး ၁) ကလောင်အမည်ဖြင့် ရသစာပေများရေးသားလျက်ရှိပြီး မဟေသီမဂ္ဂဇင်း၏ အယ်ဒီတာချုပ်လည်း ဖြစ်သည်။
ပညာရေး ဆေးပညာဘွဲ့၊ ကလေးကျန်းမာပညာဒီပလိုမာဘွဲ့နှင့် ဆေးပညာမဟာသိပ္ပံဘွဲ့(ကလေးကျန်းမာပညာ)တို့ကို ဆေးတက္ကသိုလ် (၁) ရန်ကုန်မှ ရရှိခဲ့သည်။
ဝန်ထမ်းဘဝ တွဲဖက်ပါမောက္ခ၊ ကလေးကျန်းမာပညာဌာန၊ ဆေးတက္ကသိုလ် (၁) ရန်ကုန်နှင့် ကလေးအထူးကုဆရာဝန်ကြီး၊ ရန်ကုန်ကလေးဆေးရုံကြီး ရာထူးအထိ တာဝန်ထမ်းဆောင်ခဲ့ပြီး ၂၀၀၉ ခုနှစ်တွင် သက်ပြည့်အငြိမ်းစားယူခဲ့သည်။
မိခင်နို့ရည်နှင့် ဘဝအစခြေလှမ်း ကြေးမုံသတင်းစာ ၂-၈-၂၀၀၈For Children of AIDS, New Hope in Newark The New York Times July 11 1993Free medical treatment given in Shwepyitha Township The New Light of Myanmar 2 January 2013 လက်ရှိတာဝန်များ စာရင်းစစ်၊ မြန်မာနိုင်ငံဆရာဝန်အသင်း (ဗဟို)https://www.mmacentral.org/central-level/central-executive-committee/ ကလေးအထူးကုဆရာဝန်ကြီး၊ ပါရမီအထွေထွေရောဂါကုဆေးရုံကြီး၊ ရန်ကုန် ဥက္ကဋ္ဌ၊ မြန်မာနိုင်ငံရင်ခွင်မဲ့ကလေးငယ်များလျှော့ချရေးနှင့် ကာကွယ်စောင့်ရေးအသင်း၊ ရန်ကုန်တိုင်းဒေသကြီးမြန်မာနိုင်ငံရင်ခွင်မဲ့ကလေးငယ်များလျှော့ချရေးနှင့် ကာကွယ်စောင့်ရေးအသင်း ရန်ကုန်တိုင်းဒေသကြီး ရုံးခန်းဖွင့်ပွဲ အခမ်းအနား ကျင်းပ Standard Nation Media ၁၉ အောက်တိုဘာ ၂၀၁၉ ကလေးကျန်းမာရေးပညာပေးခြင်း ကလေးကျန်းမာရေးပညာပေးခြင်းကို အစဉ်တစိုက်လုပ်ဆောင်လျက်ရှိသည်။
ပညာပေးဆောင်းပါးနှင့် တွေ့ဆုံမေးမြန်းခန်းအချို့မှာ - ဒေါက်တာယုဇနစောမြင့် ပြောပြတဲ့ ကျန်းမာစွာနေထိုင်နိုင်ခြင်းရဲ့ လျှို့ဝှက်ချက် ကလေးနှင့် မျက်စိနာခြင်းကလေးနှင့် မျက်စိနာခြင်း ကလေးနှင့် ဆောင်းရာသီမှာအဖြစ်များတဲ့ ရောဂါများကလေးနှင့် ဆောင်းရာသီမှာအဖြစ်များတဲ့ ရောဂါများ ဆောင်းရာသီနှင့် ကလေးကျန်းမာရေးဆောင်းရာသီနှင့် ကလေးကျန်းမာရေး ကိုယ်ခံစွမ်းအားမြှင့် ဗိုက်တာမင် စီ အကြောင်းသိကောင်းစရာများကိုယ်ခံစွမ်းအားမြှင့် ဗိုက်တာမင် စီ အကြောင်းသိကောင်းစရာများ ကျန်းမာတဲ့ကလေးတစ်ယောက်အဖြစ် ကြီးပြင်းလာစေဖို့ကျန်းမာတဲ့ကလေးတစ်ယောက်အဖြစ် ကြီးပြင်းလာစေဖို့ ကလေးနှင့် တုပ်ကွေးရောဂါကလေးနှင့် တုပ်ကွေးရောဂါ မပေါ့ဆသင့်တဲ့ ကလေးချောင်းဆိုးပြဿနာမပေါ့ဆသင့်တဲ့ ကလေးချောင်းဆိုးပြဿနာ ကလေးငယ်တွေမှာ အဖြစ်များလာတဲ့ အဝလွန်ရောဂါနှင့် ဆီးချို၊ သွေးချိုရောဂါကလေးငယ်တွေမှာ အဖြစ်များလာတဲ့ အဝလွန်ရောဂါနှင့် ဆီးချို၊ သွေးချိုရောဂါ မြန်မာတိုင်းမ် ၇ ဖေဖော်ဝါရီ ၂၀၁၉ ကလေးငယ်လေးတွေမှာ အဖြစ်များတတ်တဲ့ ရောဂါများအကြောင်းမေ့ရင်သွေး မဂ္ဂဇင်း March 2019 ဖြည့်စွက်စာတွေ မှန်မှန်ကန်ကန်ကျွေးတတ်စေဖို့အတွက်မေ့ရင်သွေး မဂ္ဂဇင်း March 2019 ခြောက်လှန့်သမှု မပြုစေလိုမေ့ရင်သွေး မဂ္ဂဇင်း Aug 2017 ကလေးနှင့် အဆိပ် လိုတရ ​MPT ၁ ဒီဇင်ဘာ ၂၀၂၀ စာပေခရီး ဖခင်ဖြစ်သူ ကွယ်လွန်ပြီးနောက်မှစ၍ မဟေသီမဂ္ဂဇင်း၏ အယ်ဒီတာချုပ်အဖြစ်ဆောင်ရွက်လျက်ရှိသည်။
ယုယ (ဆေး ၁) ကလောင်အမည်ဖြင့် ရေးသားသော ရသစာပေများအနက် နွေနှောင်းအတိတ် လွမ်းရိပ်တွေဆင် နှင့် ပရဟိတပန်းပျိုးခင်းသို့ မေချီလှမ်းလျှောက်လျှက်နှင့် အခြားဝတ္ထုတိုများ တို့သည် လူသိများသော စာအုပ်များဖြစ်သည်။
MMA PUBLICATION HOUSE ကိုးကား ကဏ္ဍ:မြန်မာ ကလေးအထူးကုဆရာဝန်များ ကဏ္ဍ:မြန်မာ စာရေးဆရာများ ကဏ္ဍ:မြန်မာ အမျိုးသမီး စာရေးဆရာများ။
ဘီယာမန် () သည် အိမ်မွေးကြောင်တစ်မျိုးဖြစ်သည်။
"Sacred cat of Burma" (မြန်မာပြည်မှ ကြောင်မြတ်) ဟုလည်း အမည်မှည့်ပေးထားသည်။
Cat Fanciers Association Breed Article: The Sacred Cats of Burma 21 November 2010 at the Wayback Machine Retrieved 16 April 2010 ရှည်လျားသောအမွှေးများရှိပြီး ပိုးထည်အသားနှင့်ဆင်တူသည်။
‌ထိုကြောင်တို့၏ကိုယ်အ‌မွှေးသည် ဖြူဖွေးသောအရောင်ရှိပြီး အစွန်းနေရာများတွင် အရောင်အရင့်များရှိသည်။
thumb|ဘီယာမန်ကြောင် ဘီယာမန် ဟူသောအမည်သည် ပြင်သစ်စကားလုံး "Birmanie" မှဖြစ်လာပြီး ဗမာနိုင်ငံကို အမည်မှည့်ပေးထားခြင်းဖြစ်သည်။
ဘီယာမန်ကြောင်မျိုးကို ၁၉၂၅ ခုနှစ်တွင် ပြင်သစ်နိုင်ငံကြောင်များအဖွဲ့ (Cat Club de France) မှ ပထမဦးဆုံး အသိအမှတ်ပြုခဲ့သည်။
၁၉၆၆ တွင် အင်္ဂလန်နိုင်ငံ၌ Governing Council of the Cat Fancy မှလည်းကောင်းGoverning Council of the Cat Fancy Retrieved 8 October 2014၊ ၁၉၆၇ တွင် အမေရိကန်နိုင်ငံ‌၌ Cat Fanciers' Association မှလည်းကောင်း၊ ကနေဒါကြောင်များအဖွဲ့ (Canadian Cat Association) မှလည်းကောင်း၊ ၁၉၇၉ တွင် နိုင်ငံတကာကြောင်များအဖွဲ့ (The International Cat Association) မှလည်းကောင်း အသီးသီး အသိမှတ်ပြုခဲ့ကြသည်။
The International Cat Association, Retrieved 8 July 2007 သမိုင်းကြောင်း ဘီယာမန်ကြောင်များသည် မြန်မာနိုင်ငံမြောက်ပိုင်းဒေသများ၌ နေထိုင်ခဲ့ကြသည်ဟုဆိုကြသည်။
ထိုကြောင်များကို ဘုန်းကြီးကျောင်း၌‌ နေထိုင်ကြသောရဟန်းများက မွေးမြု‌စောင့်ရှောက်ခဲ့ကြသည်။
ပြစ်သစ်တို့သည် ထိုကြောင်များကို ဘုန်းကြီးကျောင်းများ၌ နေထိုင်‌သောကြောင့်မြင့်မြတ်သည်ဟု ယူဆခဲ့ကြရာ မိမိတို့နိုင်ငံသို့ ယူ‌ဆောင်သွားခဲ့ကြလေသည်။
Le Chat. Races - Élevage - Maladies Paris: Vinot Frères ed. 1926, pp.40-41. Dr. Philippe Jumaud ပြင်သစ်နိုင်ငံသို့ ပထမဆုံးရောက်ရှိလာသော ဘီယာမန်ကြောင်များ၏ အထောက်အထားများသည် နိစ်မြို့ (Nice) သို့ညွှန်ပြလျက်ရှိသည်။
Interview of Simone Poirier by Gisele Barnay Interview from the book Les Secrets du Chat Sacré de Birmanie ဒုတိယကမ္ဘာစစ်အတွင်းတွင် ဘီယာမန်ကြောင်အကောင်ရေမှာ အလွန်နည်းပါးခဲ့လာရာ ဥရောပတစ်တိုက်လုံးတွင် နှစ်ကောင်သာ ကျန်ရှိခဲ့သည်။
စစ်ပြီးကာလတွင် ထိုကြောင်နှစ်ကောင်တို့၏ ကလေးများကို ပါရှန်း‌ကြောင်၊ ထိုင်းကြောင် စသည်တို့နှင့် မျိုးဆက်ခဲ့ကြရာ ဘီယာမန်ကြောင်မျိုးဖြစ်ထွန်းစေရန် ကြိုးပမ်းခဲ့ကြသည်။
၁၉၅၀ မတိုင်ခင်မှာပင် ဘီယာမန်ကြောင်မျိုးစစ်များ ပြန်လည်ပေါက်ဖွားလာခဲ့သည်။
ပြန်လည်ဖြစ်ထွန်းလာခဲ့သော ဘီယာမန်ကြောင်မျိုးကို ၁၉၆၅ ခုနှစ်တွင် အင်္ဂလန်နိုင်ငံမှ အသိအမှတ်ပြုခဲ့သည်။
History Pixydustbirmans.net, Retrieved 15 December 2017 ထို့အပြင် ဘီယာမန်ကြောင်မျိုးကို ရက်ဒေါ(လ်)ကြောင် (Ragdoll cat) မျိုးသစ်မွေးဖွားရန်အတွက်လည်း အသုံးပြုခဲ့ကြသည်။
You Need To Know About Ragdoll Breed. 17 March 2017 အသွင်အပြင် ဘီယာမန်ကြောင်၏ ခန္ဓာကိုယ်သည် ပုံမှန်အရွယ်အစားဖြစ်ပြီး ကျယ်သောမျက်နှာရှိသည်။
နားရွက်များမှာရှည်လျားပြီး မျက်လုံးများမှာလည်း ဝိုင်းဝန်း၍ နီလာကဲ့သို့ပြာသောအရောင်ရှိသည်။
ကိုယ်အမွှေးသည် ရှည်လုနီးပါးဖြစ်၍ ပိုးထည်ကဲ့သိုနူးညံ့သည်။
ဘီယာမန်ကြောင်အာလုံးသည် ကိုယ်တွင်ဖြုဖွေး၍ နားရွက်၊ မျက်နှာ၊ ခြေ၊ အမှီးတို့တွင်ရင့်သောအရောင်ရှိသည်။
ခြေဖဝါးတို့သည် ကွက်၍ဖြူနေသောကြောင့် လက်အိတ်ကလေးများသဖွယ် ဖြစ်နေသည်။
ဘီယာမန်ကြောင်များသည် ဉာဏ်ရည်ထက်မြက်၍ သစ္စာရှိသောကြောင်များ ဖြစ်ကြသည်။
ပတ်ဝန်းကျင်အသစ်နှင့် လိုက်ဖက်စွာနေထိုင်နိုင်၍ တစ်နေရာရာကို သတိရနိုင်စွမ်းလည်းရှိသည်။
အခြားကြောင်များအပြင် ခွေးများနှင့်လည်း ပေါင်းသင်းနိုင်သည်။
ငယ်ဘဝမှ လူကြီးဘဝတိုင်အောင် ဆော့ကစားနိုင်သောကြောင်များလည်း ဖြစ်ကြသည်။
Fern Collins, "The curious cat" (2016), Chartwell Books Publication, p. 50-52. ISBN 978-0-7858-3476-2. ပုံများ ကျမ်းကိုး ကဏ္ဍ:ကြောင်များ ကဏ္ဍ:အမွှေးရှည်ကြောင်များ ကဏ္ဍ:မြန်မာကြောင်များ ကဏ္ဍ:ပြင်သစ်ကြောင်များ။
အရှေ့တစ်ဝက်ပိတ်အပြန့်သရ () သည် အပြောဘာသာစကားများစွာတွင် အသုံးပြုသော သရသံ အမျိုးအစားများထဲက ပုံစံတစ်ခုဖြစ်၍ နိုင်ငံတကာသဒ္ဒဗေဒအက္ခရာတွင် (အေ) သင်္ကေတဖြင့်ပြသည်။
အရှေ့တစ်ဝက်ပိတ်အပြန့်သရကို Lower-Case E ဟူ၍လည်း ခေါ်တွင်နိုင်ပြီး bake, say, eight, face စသော စကားလုံးမျမှ သရသံ (အေ) ကို ဖလှယ်ရန်အသုံးပြုနိုင်သည်။
ဤသရသင်္ကေတသည် လုံးချင်းသရတစ်ခုဖြစ်၍ ဗြိတိသျှ၊ အမေရိကန် အင်္ဂလိပ်စကား၌ သရတွဲသံ အဖြစ်ထွက်လေ့ရှိကြသည်။
ခေတ်ပေါ် အင်္ဂလိပ်အဘိဓာန်အချို့တွင်လည်း (အေ, အေး) သရသံကို အဖြစ် ရေးသားဖော်ပြလေ့ရှိကြသည်။
ဗြိတိသျှအများလက်ခံအသံထွက် (RP) တွင် အစဉ်ဆက်သဘောနှင့် အဆင်ပြေစေမှုအရ နိုင်ငံတကာသုံး အက္ခရာကို (အယ်, အဲ) အဖြစ် သုံးစွဲကြသည်။
နမူနာအားဖြင့် bed ကို အဖြစ် ဖလှယ်ရေးသားကြ၏။
မြန်မာစကားတွင် ပေ ၊ ပေး ၊ ပိတ် အစရှိသော စကားလုံးများမှ သရသံကို ဤအက္ခရာ ဖြင့်ဖလှယ်ရေးသားနိုင်သည်။
ဥပမာ ပေ ကို ၊ ပေး ကို ၊ ဟူ၍ အသီးသီး ရေးသားနိုင်ကာ ပိတ် ကို သရတွဲသံ အသုံးပြု၍ အဖြစ် ဖလှယ်ရေးသားနိုင်သည်။
အသံထွက်ရာတွင် မြန်မာတို့သည် အခြေခံသရပါ အမှတ် (၂) ဖြစ်သော ထက် အနည်းငယ်ပို၍ ပွင့်ပြီးထွက်လေ့ရှိကြသည်။
ကို မြန်မာစကားတွင် ထွက်ရှိရာ၌ အင်္ဂလိပ်စကားတွင်ကဲ့သို့ မဟုတ်ဘဲ ခပ်ပြတ်ပြတ် ထွက်ရှိသည်။
သရသံမှ သရသံသို့ လျှာချက်ချင်းပြောင်း၍ ထွက်ရှိ၏။
အင်္ဂါရပ် အရှေ့သရဟုဆိုရာ၌ လျှာသည် ခံတွင်း၏ အရှေ့ပိုင်း၌ တည်ရှိသည်။
တစ်ဝက်ပိတ်သရ ဆိုသည်မှာ လျှာ၏ နိမ့်မြင့်အနေအထာအရး တစ်ဝက်သရထက် အပေါ်သို့ရောက်ရှိကာ အပိတ်နီးပါးသရ၏ အောက်ဘက်၌တည်ရှိသည်။
အပြန့်သရများကို ထွက်ရှိရာတွင် နှုတ်ခမ်းကို ဖြန့်၍ ထွက်ရှိကြသည်။
ကိုးကား ကဏ္ဍ:တစ်ဝက်ပိတ်သရများ ကဏ္ဍ:အရှေ့သရများ ကဏ္ဍ:အပြန့်သရများ။
မန်ဂါ (; ) သည် ဂျပန်မှ စတင်သန္ဓေတည်လာခဲ့သော ရုပ်ပြပုံဇာတ်လမ်း သို့မဟုတ် ရုပ်ပုံများဖြင့်ဖွဲ့စည်းထားသော ဝတ္ထုများ (graphic novel) ဖြစ်သည်။
မန်ဂါ အများစုသည် ၁၉ ရာစုနှောင်းပိုင်းတွင် ဂျပန်၌ ဖြစ်ထွန်းတိုးတက်လာခဲ့သော ပုံစံနှင့်တူညီ၊ ကိုက်ညီကြသည်။